BJC บวก 3% นิวไฮในรอบกว่า 4 ปี แนะ “ซื้อ” ลุ้นทะลุแนวต้าน 65 บ.
BJC บวก 3% นิวไฮในรอบกว่า 4 ปี แนะ "ซื้อ" ลุ้นทะลุแนวต้าน 65 บ. โดยล่าสุด ณ เวลา 15.57 น. ราคาอยู่ที่ 63.75 บาท บวก 2.00 บาท หรือ 3.24% สูงสุดที่ 63.75 บาท ต่ำสุดที่ 61.50 บาท มูลค่าซื้อขายที่ 513.45 ล้านบาท
26 ธ.ค. 2560

ผู้สื่อข่าวรายงานว่า ราคาหุ้นบริษัท เบอร์ลี่ ยุคเกอร์ จำกัด (มหาชน) หรือ BJC ล่าสุด ณ เวลา 15.57 น. ราคาอยู่ที่ 63.75 บาท บวก 2.00 บาท หรือ 3.24% สูงสุดที่ 63.75 บาท ต่ำสุดที่ 61.50 บาท มูลค่าซื้อขายที่ 513.45 ล้านบาท ขณะที่ดัชนีโดยรวมบวก 0.02%

ทั้งนี้ราคาหุ้นปรับตัวแรงในรอบ 4 ปี 8 เดือน นับตั้งแต่หุ้นขึ้นไปทดสอบระดับ 65.81 บาท เมื่อวันที่ 29 เม.ย.56
ด้าน บล.ซีไอเอ็มบี ระบุในบทวิเคราะห์ (26 ธ.ค.) แนะนำ “ซื้อ” BJC โดยมีแนวรับที่ 63.00 และ 62.50 เพื่อคาดหวังการปรับตัวเพิ่มขึ้นไปทดสอบแนวต้านที่ 65.00 และ 67.00 เป็นจุดขายทำกำไร STOP LOSS ถ้าราคาหุ้นต่ำกว่า 60.50 ลงไป
 
 